T̃e'pa' o'ch neñotatas ñeñt̃ apueney Yompor ñeñt̃ña yemoñenaya att̃och ama a'puerrataterrye oneñet̃ allempo topateney . Ñato' o'ch netma'ntacha ñeñt̃ atet̃ pa'namen chorra'yena solltarnesha' allempo quellarenet . Ñeñt̃ ñanom ñeñt̃pa' Yompor po'ñoñ ñeñt̃ e'ñe po'noc̈h ama shequëñtsoyaye ama't mamesha . Ñeñt̃o'marña yapa' e'ñech yeñmañesha' es yep̃a'yen , amach yeshcare'tanna'tyesatsto . Ñato' o'ch netma'ntacha ñeñt̃pa' ñeñt̃ña yechanar yepen ñeñt̃cha' ahuamencat̃ yepe' atet̃ ñerra'm solltar apueñet chanarets alloch chanena ñeñt̃ quellaraten . Elloñapa' e'ñepa'ch cohuen es yep̃anna'tyesnoma ñeñt̃ atet̃ e'ñe pocte' enten Yompor . Ñeñt̃pa' añ toma'ntena asrom atet̃ ñerra'mrrat̃e' ñeñt̃ chorrena solltar ñeñt̃ a'natene' puesomap allempo quellarena .
